Downloaded from YTS.MX
Official YIFY movies site: YTS.MX
‫- NETFLIX מציגה -‬
‫- מארס 2020 -‬
‫עוד כמה זמן?‬
‫כבר שבע וחצי. אנחנו נאחר.‬
‫את שומעת אותי?‬
‫לא יכולת להכין את התיק לביה"ס אתמול בלילה?‬
‫כל יום אני צריכה לזרז אותך.‬
‫זה היה ככה בכיתה י', י"א, וזה ככה גם בי"ב.‬
‫כל כך קשה להיות מוכנה עשר דקות לפני?‬
‫אף אחד לא ביקש ממך להסיע אותי.‬
‫אני יכולה להגיע לבד.‬
‫להגיע לבד?‬
‫יעזור לי אם תאחרי כל יום?‬
‫מוקדם מדי בשביל לריב.‬
‫יש לי מבחן באנגלית בשעה הראשונה.‬
‫תסתכלו למצלמה.‬
‫תרימו את הפוני.‬
‫יש מחטאי ידיים משני הצדדים.‬ ‫להזיז את הפוני. תסתכלו למצלמה.‬
‫- נושא: תיקון משכורת -‬
‫מה זה האימייל הזה לעזאזל?‬
‫הם מקצצים לנו בשכר,‬
‫ואנחנו צריכים להחליט‬ ‫אם זה יהיה 10 או 20 אחוז?‬
‫אחרת הם יפטרו אותנו…‬ ‫-פין-ון.‬
‫עוד בקושי שמונה.‬
‫מה כל הרעש הזה?‬
‫קיבלתי הבוקר אותה הודעה.‬
‫מקצצים לי בשכר, ממש כמו בשלך.‬
‫קיסר נולד למשפחת אצולה בדעיכה.‬
‫ההיסטוריה מכירה בו כמייסד האימפריה הרומית.‬
‫ב-48 לפנה"ס הוא הביס את פומפיי ושב לרומא.‬
‫אבל חברו הטוב ברוטוס זמם להתנקש בו.‬
‫בסוף, אתן יודעות כמה פעמים הוא נדקר?‬
‫לא.‬
‫שלום, המנהל.‬
‫גברתי.‬
‫אני צריך לדבר עם התלמידות.‬
‫הצמיחה בחברה בהשוואה לשנה שעברה‬ ‫לא עמדה בציפיות.‬
‫אנחנו מקווים שכל הנוכחים כאן‬ ‫יוכלו לשמש כדוגמה‬
‫ויסכימו לקצץ ממשכורתם בתקופה קשה זו.‬
‫- בת -‬
‫החברה לא הציבה יעד קיצוצים…‬
‫אתם תחליטו כמה לקצץ במשכורות שלכם.‬
‫אנחנו סבורים,‬
‫שלאחר סיבוב זה של תיקונים,‬
‫נוכל לשלב ידיים…‬
‫פין-ון, תעני לטלפון.‬
‫אני בישיבה. אני אחזור אלייך.‬
‫חברה שלי לכיתה נמצאה חיובית.‬
‫מה?‬
‫את יכולה לבוא לאסוף אותי?‬
‫קרה משהו?‬
‫חברה לכיתה של בתי נמצאה חיובית.‬
‫הם מבקשים שאבוא לקחת אותה.‬
‫ואנג שו-אינג.‬
‫שיאו ג'ינג. חזרת כל כך מהר?‬
‫שלום, דודה ג'אנג. הולכת לקניות?‬
‫סליחה… גברתי…‬
‫גברת לו.‬
‫הלו.‬
‫איך הלך עם הבדיקה של הבת שלך?‬
‫זה אמור להיות בסדר.‬
‫הלו?‬
‫המנהל צ'ן, אתה שומע אותי?‬
‫כדאי שתישארי בבית.‬
‫להישאר בבית? מה זאת אומרת?‬
‫הבת שלך בבידוד. עדיף שתארחי לה לחברה.‬
‫שיאו ג'ינג.‬
‫צאי החוצה. אני רוצה לדבר איתך.‬
‫מה יש?‬
‫את מוכנה לצאת ולדבר איתי?‬
‫אני שומעת אותך.‬
‫אני לא צריכה ללכת לעבודה.‬
‫את לא צריכה להישאר כאן איתי.‬
‫ביקשו ממני שלא אבוא.‬
‫למה? את בסדר. את לא צריכה להיות בבידוד.‬
‫כי אמרתי להם שחברה לכיתה שלך נמצאה חיובית.‬
‫למה אמרת להם את זה?‬
‫הייתי צריכה לצאת מוקדם כדי לאסוף אותך.‬ ‫הייתי צריכה לתת להם סיבה.‬
‫אני מציעה שתשמרי ממני מרחק.‬
‫הילדה שנדבקה ישבה מאחוריי.‬
‫שיאו ג'ינג, בואי לאכול.‬
‫תאכלי את.‬
‫ארוחת הערב מוכנה.‬ ‫בואי תאכלי לפני שהיא תתקרר.‬
‫אני יכולה לאכול בחדר?‬
‫למה?‬
‫לפי כללי הבידוד אסור לנו לאכול ביחד.‬
‫אנחנו רק שתינו בדירה.‬
‫לא נוכל פשוט לשבת רחוק זו מזו?‬
‫מה אם אימצא חיובית‬
‫ואדביק אותך?‬
‫- כלבה -‬
‫שלום, גברת לו?‬
‫כן.‬ ‫-זו הארוחה שלך.‬
‫תודה.‬ ‫-בבקשה.‬
‫שיאו ג'ינג, בואי לאכול.‬
‫את שומעת אותי? בואי לאכול.‬
‫הלו?‬
‫דפקתי בדלת המון פעמים. לא שמעת אותי?‬
‫קראתי.‬
‫את יכולה לקרוא וגם לשמוע אותי.‬
‫שמתי אוזניות.‬
‫בפעם הבאה תשלחי אס-אם-אס.‬ ‫את לא צריכה לדפוק בדלת.‬
‫אני לא הולכת לעבודה בגללך. אני משרתת אותך‬ ‫כל יום ואת מתנהגת כאילו שזה מלון.‬
‫את החלטת לגלות להם על הבעיה שלי.‬
‫איך את מאשימה אותי?‬
‫את מוכנה לצאת? האוכל מתקרר.‬
‫אני עוד לא רעבה.‬
‫שיאו ג'ינג.‬
‫למה את יושבת כאן?‬
‫את בסדר?‬
‫אני חושבת שאני חולה.‬
‫רוצה שאקח אותך לרופא?‬
‫…שזה יקרה כל כך מהר.‬
‫ניתן לומר שזה מתפשט במהירות מדהימה.‬
‫בהתחלה לא האמנו‬ ‫שמערכות הבריאות הציבורית באירופה‬
‫יקרסו כל כך מהר.‬
‫אבל זה מה שקרה.‬
‫איפה שיאו ג'ינג?‬
‫בחדר שלה.‬
‫כמה זמן הברזנט הכחול הזה תלוי כאן?‬
‫כמעט חודשיים.‬
‫אני כבר לא עומדת בזה.‬ ‫אני נחנקת כאן כל היום.‬
‫אני יודעת שלא הייתי צריכה לקרוא לך.‬
‫אבל לא ידעתי למי עוד להתקשר.‬
‫מה קרה?‬
‫אנחנו בבידוד כבר למעלה משבוע.‬
‫היא נשארת בחדר שלה כל היום.‬
‫יום אחד היא הופיעה פתאום בסלון‬ ‫ואמרה שהיא חולה.‬
‫שאלתי אותה מה קרה, והיא לא ענתה.‬
‫אפילו המבט בעיניים שלה שונה.‬
‫זה לא ככה אצל כל הילדים בגילה?‬
‫היא שונה יותר מזה.‬
‫היא שמה את זה ליד הדלת שלה קצת לפני שבאת.‬
‫- אל תתקרבי -‬
‫רוצה שאדבר איתה?‬
‫אני לא יודעת.‬
‫הכנתי לה קארי לפני כמה ימים.‬
‫אחרי שהיא סיימה אותו, היא השתמשה בכף‬ ‫כדי לרשום "כלבה" על הצלחת.‬
‫די, די.‬
‫זה בסדר עכשיו.‬
‫זה בסדר.‬
‫אתה מפחד שאדביק אותך?‬
‫או שזה כי אתה נשוי?‬
‫אני לא יודעת למה.‬
‫חיינו בנפרד כל כך הרבה זמן.‬
‫אבל אני עדיין מרגישה כל כך הרבה‬ ‫כשאני נוגעת בך.‬
‫שיאו ג'ינג תהיה בסדר.‬
‫אני אדבר איתה עוד מעט.‬
‫שיאו ג'ינג!‬
‫הלו?‬ ‫-זה הבית של לו פין-ון?‬
‫כן.‬
‫שמי ואנג, מתחנת המשטרה של מחוז סאנמין.‬
‫גברת לו נמצאת בחדר המיון‬ ‫של ביה"ח צ'נג הסין.‬
‫בבקשה תגיעי.‬
‫סליחה, גברתי. כרטיס הביטוח שלך.‬
‫אני מצטערת.‬
‫התקשרו אליי מהמשטרה ואמרו שאמא שלי במיון.‬
‫מיהרתי להגיע הנה.‬
‫מצטער. אנחנו בעיצומה של מגפה.‬ ‫אסור לי להכניס אותך בלי כרטיס ביטוח.‬
‫אז מה אעשה?‬
‫לכי לקחת את כרטיס הביטוח שלך ותחזרי.‬
‫- חדר מיון -‬
‫את יודעת שאסור לך להיכנס‬ ‫לבית חולים כשאת בבידוד?‬
‫אני יודעת שאני בבידוד.‬
‫בגלל זה לא לקחתי מונית.‬
‫אבל אני לא אשאיר את אמא לבד בבית חולים‬ ‫כשקרה לה משהו.‬
‫ראית אותה?‬
‫כן.‬
‫מה שלומה?‬
‫עבר עלייך לילה קשה.‬ ‫בואי נלך לדירה שלי ונאכל משהו.‬
‫אספר לך בדרך.‬
‫אני עדיין בבידוד.‬
‫אשתך לא תחשוב שזה מוזר?‬
‫הסברתי לה לפני שבאתי. ‬ ‫היא מוכנה לזה מנטלית.‬
‫דרך אגב, כמה זמן את כבר בבידוד?‬
‫מחר זה היום האחרון.‬
‫למה היא בבית החולים?‬
‫מצאו אותה על גשר, במצב מבולבל.‬
‫מישהו התקשר למשטרה.‬ ‫המשטרה שלחה אותה לביה"ח.‬
‫מה שלומה עכשיו?‬
‫היא ישנה.‬
‫את יודעת שהייתי אצלכן לפני כמה ימים?‬
‫בשביל מה?‬
‫אמא שלך ביקשה שאבוא.‬
‫היא אמרה שהסתגרת בחדר שלך‬ ‫ולא רצית לדבר איתה.‬
‫כי מישהי בכיתה שלי נמצאה חיובית.‬
‫היא יושבת מאחוריי.‬
‫שמת פתק על הדלת וכתבת עליו "אל תתקרבי"?‬
‫אז מה אם כן?‬
‫בסך הכול הזהרתי אותה‬ ‫שאני עלולה לחלות בכל רגע.‬
‫אני חושב שהבעיה היא בגישה שלך.‬
‫שוב הגישה שלי? כבר התנצלתי על זה שוב ושוב.‬
‫קראת לה "כלבה"?‬
‫"כלבה"?‬
‫היא גם אמרה שישבת יום אחד בסלון‬ ‫ואמרת שאת חולה.‬
‫חוץ מאשר להתקלח ולשתות מים,‬ ‫לא יצאתי מהחדר שלי.‬
‫לא הייתי יושבת בסלון.‬
‫את ודאי שיאו ג'ינג.‬
‫אני שמחה לפגוש אותך.‬
‫בואי. תיכנסי.‬
‫צ'י-ון,‬
‫אכפת לך אם אעשה לשיאו ג'ינג‬ ‫סיור בבית שלנו?‬
‫כמובן שלא.‬
‫שיאו ג'ינג. בואי.‬
‫זה החדר שהכי משתמשים בו בבית.‬
‫כולנו אוכלים כאן ארוחת בוקר ביחד.‬
‫תדחפי.‬
‫חזק.‬
‫צ'י-ון סיפר לי על אמא שלך.‬
‫אם את רוצה,‬
‫את מוזמנת להישאר כאן כמה ימים.‬
‫בואו נשב לארוחת הבוקר.‬
‫אחרת האוכל יתקרר.‬
‫היי.‬
‫מי אמא ואבא שלך?‬
‫אני רק רוצה לדעת אם הוא הילד שלך.‬
‫פרנק הוא הבן שלי ושל צ'י-ון, כמובן.‬
‫אתה יכול להסיע אותי חזרה?‬
‫שיאו ג'ינג. אל תהיי כזאת.‬
‫אל תדאג.‬
‫אני לא מבקשת ממך להישאר עם אמא.‬
‫אני רק רוצה שתחזיר אותי לבית החולים.‬
‫אמא יודעת?‬
‫יודעת מה?‬
‫שיש לך ילד כזה גדול.‬
‫שיאו ג'ינג.‬
‫התכוונתי להסביר לך את זה היום‬ ‫ולתת לכם להכיר זה את זה.‬
‫אני זוכרת שהתגרשת מאמא כשהייתי בכיתה ט'.‬
‫לא ידעתי שכבר היה לי אח אז.‬
‫סיפרת לאמא או לא?‬
‫היא יודעת?‬
‫לא סיפרתי לה.‬
‫אמא שלך כנראה סבלה מלחץ נפשי רב‬ ‫שגרם להתמוטטות עצבים.‬
‫הרופא המליץ שהיא תישאר כאן‬ ‫עוד כמה ימים להשגחה.‬
‫אם זה רק להשגחה, נוכל לעשות את זה בבית.‬
‫שיאו ג'ינג, אני חושב שעדיף‬ ‫שתתני לאמא שלך להישאר בביה"ח.‬
‫עדיף שהיא תישאר בביה"ח?‬
‫אני לא יכולה אפילו להיכנס פנימה.‬ ‫מי יטפל בה?‬
‫אל תשכחי לקחת את התרופה שלך בזמן.‬
‫אל תתישי את עצמך. תנוחי היטב.‬
‫נתראה.‬ ‫-אתה לא עולה?‬
‫אמא.‬
‫אבא עסוק.‬
‫הוא צריך לחזור.‬
‫בואי נלך.‬
‫אמא, בואי לאכול.‬
‫תשאירי את זה שם.‬
‫דודה, קרה משהו?‬
‫אני מתפטרת החל ממחר.‬
‫מה קרה?‬
‫לא שילמו לי כבר שלושה חודשים,‬
‫ואני לא יודעת מה קורה עם המשפחה שלך.‬
‫אני מצטערת.‬
‫אמא שלי חולה.‬
‫אמצא דרך לשלם לך בקרוב.‬
‫אל דאגה.‬
‫אני הולכת.‬
‫הבא בתור.‬
‫- ארוחות בנטו -‬
‫טוב, קומבו מיוחד.‬ ‫-הבא בתור.‬
‫תודה.‬ ‫-תודה.‬
‫ספיישל בקלה.‬
‫הבא בתור.‬
‫שיאו ג'ינג.‬
‫זה…‬
‫הדואר הרשום של אמא שלך הגיע שוב.‬
‫הודעתי לה כמה פעמים, אבל היא לא לקחה אותו.‬
‫וגם, לא שילמתן דמי תחזוקה‬ ‫כבר ארבעה חודשים.‬
‫תודה, אדוני. אני אגיד לאמא שלי.‬
‫וגם, שיאו ג'ינג, בשביל השיפוצים בחוץ,‬
‫הבידוד מהרטיבות,‬ ‫כל דייר צריך לשלם 300,000.‬
‫אמרתי לכן כבר לפני כמה חודשים.‬
‫טוב, אני אגיד לאמא שלי.‬
‫תודה.‬
‫אל תשכחי.‬ ‫-כמובן. תודה.‬
‫ביי ביי.‬
‫מה כולכן עושות כאן פתאום?‬
‫הבידוד הסתיים אתמול, אבל לא באת לביה"ס.‬
‫שיאו ג'ן חזרה?‬
‫את והיא היחידות שלא חזרו.‬ ‫כולנו חשבנו שגם נמצאת חיובית.‬
‫ועדיין באתן הנה?‬
‫מי זאת שיאו ג'ן?‬
‫החברה שלנו שנמצאה חיובית.‬
‫רצינו בהתחלה להפתיע אותך.‬
‫צלצלנו בפעמון, אבל אף אחד לא ענה.‬
‫ואז אמא שלך פתחה את הדלת.‬
‫כן, שמענו שאמא שלך חולה.‬
‫לא ידענו שהיא תשחק טוב יותר מכולנו.‬
‫אמא של שיאו ג'ינג, במה את חולה?‬
‫אמא של שיאו ג'ינג,‬
‫מצטערת, לא הייתי צריכה לשאול את זה.‬
‫זה בסדר.‬
‫ככה ילדים אמורים לדבר.‬
‫אמא של שיאו ג'ינג, תשמרי על עצמך.‬
‫ואז נוכל לבוא לשחק כל יום.‬
‫בסדר, אתן יכולות ללכת.‬
‫ביי ביי.‬ ‫-ביי ביי.‬
‫שמרי על עצמך.‬ ‫-ביי ביי.‬
‫מה סיפרת להן עליי?‬
‫סתם פטפטנו.‬
‫פטפטתן על מה?‬
‫הן רק התקשרו לדעת אם אנחנו בסדר.‬
‫בסדר מאיזו בחינה?‬
‫את מוכנה לא להתנהג ככה?‬
‫הן באו הנה מתוך כוונה טובה.‬ ‫הכול היה בסדר עד עכשיו, לא?‬
‫אני בסדר לבדי.‬
‫אם את בסדר לבדך,‬
‫למה יצאת לבדך באותו לילה?‬
‫לא ירד גשם, אבל את התעקשת שהיית ספוגת מים.‬
‫ואשפזו אותך.‬
‫תגידי את זה שוב.‬
‫קחי את התרופה שלך.‬
‫שיאו ג'ינג, את מוכנה?‬
‫כבר שבע וחצי. אנחנו נאחר.‬
‫שיאו ג'ינג.‬
‫למה את בפיג'מה?‬
‫לאן את הולכת?‬
‫לעבודה.‬
‫את לא צריכה ללכת לבי"ס?‬
‫את כבר בסדר?‬
‫קרה משהו?‬
‫את יכולה לחכות לי?‬
‫אני צריכה לצחצח שיניים.‬
‫כבר שבע וחצי. אנחנו נאחר. אני יוצאת.‬
‫אמא.‬
‫למה את ישנה כאן?‬
‫חיכיתי לך ונרדמתי.‬
‫מצטערת. הייתי צריכה להודיע לך.‬
‫כבר אכלת?‬
‫עוד לא.‬
‫אז חכי רגע. אלך להכין לך משהו.‬
‫אמא.‬
‫את צריכה עזרה?‬
‫לא. לכי עסקי בעניינים שלך.‬
‫אני מסתדרת.‬
‫אני חושב שזו בעיה בבחירת המוצר.‬
‫אם לא יהיה לנו די מגוון, זה…‬
‫למה המחשב שלי נעול?‬
‫לואיס, חכה לי פה.‬
‫פין-ון, בואי. נלך לדבר.‬
‫פין-ון, כדאי שתיקחי כמה ימי חופש.‬
‫למה?‬
‫אתמול ישבת על הכיסא כל היום,‬
‫ולא הזזת אפילו שריר.‬
‫כולם נבהלו מאוד.‬
‫זה כי מישהו שינה את הגדרות המקלדת שלי.‬
‫לא הצלחתי אפילו לכתוב אימייל.‬
‫אף אחד לא נגע לך במקלדת.‬
‫אף אחד לא נגע בשום דבר בשולחן שלך.‬
‫אם אסכים לקיצוץ של 60 אחוז במשכורת שלי,‬
‫אוכל לחזור לעבוד?‬
‫שיאו ג'ינג.‬
‫יצאתי מהעבודה מוקדם ומיהרתי הנה,‬ ‫קיוויתי שאספיק לאסוף אותך.‬
‫מה קרה למכונית?‬
‫מיהרתי הבוקר‬
‫והשתפשפתי בעמוד במגרש החניה בעבודה.‬
‫בואי נלך לאכול משהו. בואי.‬
‫איך ההכנות למבחנים?‬
‫בסדר.‬
‫מה לגבי נושאים מתקדמים?‬
‫לא יודעת אם אגיש מועמדות.‬
‫הממוצע שלי לא גבוה מספיק.‬
‫ידעת?‬
‫יכול להיות שאבא שלך חוזר.‬
‫כשהוא חזר אז,‬
‫אמרתי לו שאני עסוקה בימים האלה,‬
‫אבל שנדבר על זה בקרוב.‬
‫אמא.‬
‫באמת יש לנו כסף לאכול כאן?‬
‫יש בעיה?‬
‫אחראי הבניין נתן לי מכתב לדרישת תשלום חוב,‬
‫והוא אמר שלא שילמנו דמי תחזוקה‬ ‫כבר כמה חודשים.‬
‫תתעלמי ממנו.‬
‫הראש הקירח שלו לא מחובר כמו שצריך.‬
‫הוא תמיד חיפש אותנו.‬
‫לומר לך את האמת,‬
‫קניתי קרן נאמנות דרום-אמריקאית‬ ‫לפני כמה חודשים,‬
‫הערך שלה ירד,‬
‫אז איחרתי בתשלומי המשכנתה.‬
‫אבל לאחרונה הערך שלה הוכפל.‬
‫ואיך בעבודה שלך בזמן האחרון?‬
‫נהדר.‬
‫כולם שמחים שחזרתי.‬
‫זה לא כאן.‬
‫זה גם לא כאן.‬
‫אמא.‬
‫מה את מחפשת?‬
‫לא…‬
‫אמא.‬
‫מוזר. איפה שמתי את זה?‬
‫אמא.‬
‫אמא!‬
‫חיטטת לי בדברים?‬
‫לא.‬
‫לא?‬
‫אז למה אני לא מוצאת את פנקס המט"ח שלי?‬
‫ואת הזהב בארון?‬
‫הם היו מיועדים ללימודים שלך בחו"ל.‬
‫למה לקחת אותם?‬
‫לא ידעתי בכלל שיש לך מט"ח או זהב.‬
‫כלבה!‬
‫לאן לקחת אותם?‬
‫באמת שלא לקחתי.‬
‫תסתלקי מכאן.‬
‫חלמתי חלום אתמול בלילה.‬
‫חלמתי על בניין גבוה.‬
‫הוא היה נטול מעקי בטיחות.‬
‫הוא היה שקט בפנים.‬
‫אף אחד לא נכנס או יצא.‬
‫פתאום שמעתי צחוק של ילד.‬
‫ואז ראיתי בצד השני של הבניין‬ ‫ילד שמתאמן ללכת.‬
‫הוא הלך על המרפסת,‬ ‫שהיתה נטולת מעקה בטיחות.‬
‫ואז שמעתי זעקה של אישה.‬
‫זו בטח היתה האמא‬ ‫שראתה שהבן שלה עומד ליפול.‬
‫היא מיהרה לעברו.‬
‫הוא הלך עד לקצה…‬
‫פתאום הוא נעצר והביט לאחור אליה.‬
‫אבל היא רצה מהר מדי ולא הצליחה לעצור.‬
‫היא נפלה.‬
‫ומה קרה אז?‬
‫אז התעוררתי.‬
‫ואחרי שהתעוררת?‬
‫באתי לחדר שלך.‬
‫בשביל מה?‬
‫כדי לשבת ולצפות בך כשאת ישנה.‬
‫למה את לא שואלת אותי‬
‫כמה זמן ישבתי כאן?‬
‫כמה זמן ישבת כאן?‬
‫עד עכשיו.‬
‫טוב, די להתעצל.‬ ‫אקח אותך לבית ספר בעוד רבע שעה.‬
‫תחזרי הביתה לארוחת הערב.‬
‫תסלח לי, נהג.‬
‫אתה יכול לעצור כאן?‬
‫את נראית כל כך מפוחדת.‬
‫מתי הפכתי להיות הסיוט שלך?‬
‫רוצה להצטרף אליי בעבודה?‬
‫אבל אגיד לך מראש:‬
‫אני עסוקה היום. אין לי זמן לבדר אותך.‬
‫בואי נלך.‬
‫לא רצית להצטרף אליי בעבודה?‬
‫או שאת חושבת שאני משקרת לגבי העבודה?‬
‫לא התכוונתי לזה.‬
‫אז למה התכוונת?‬
‫את תאחרי לשיעור.‬
‫לכי.‬
‫"היה מרותק." תזכרו את הביטוי הזה.‬
‫הוא נאמר בקול פסיבי.‬
‫אם כך, "למה אתה מרותק?"‬
‫"החוש האוהב של אמא שלי."‬
‫"אוהב" משמש כשם תואר‬ ‫לכך שהחוש של האם הוא לאהוב עמוקות…‬
‫מספר שתיים. מספר שתיים.‬
‫האש נמצאת תחת שליטה.‬
‫אדוני.‬
‫שיאו ג'ינג. היתה שריפה בדירה שלך.‬
‫מה קרה?‬
‫לא יודע. היא פשוט פרצה לפתע.‬
‫מה עם אמא שלי?‬
‫אמא שלך בבית חולים.‬
‫אל תעלי עדיין. מסוכן שם.‬
‫לכי לבקר את אמא שלך קודם.‬
‫שלום.‬
‫אני הבת של לו פין-ון.‬
‫מה שלומה?‬
‫הסימנים החיוניים שלה יציבים.‬
‫היא סובלת מכווייה קלה ביד ימין.‬ ‫יש צורך בבדיקות נוספות.‬
‫יש לה היסטוריה של מחלות נפש?‬
‫היא אושפזה בחודש שעבר.‬
‫בבית החולים הזה?‬
‫כן.‬
‫דוקטור,‬
‫אני יכולה לראות אותה?‬
‫כן, אבל לזמן קצר בלבד.‬
‫במגפה הזו, רצוי שלא תישארי כאן‬ ‫יותר מהנחוץ.‬
‫ניתן לה לנוח היום.‬ ‫מחר נעביר אותה למחלקה הפסיכיאטרית.‬
‫אמא.‬
‫שיאו לינג. צריך לנקות את כל המים האלה,‬
‫וגם את המים שם.‬
‫שיאו ג'ינג.‬
‫חזרת.‬
‫מה קורה לעזאזל עם המשפחה שלך?‬
‫אני מצטערת.‬ ‫-כל הבניין מנותק מחשמל.‬
‫המעלית לא פועלת. אני לא יכולה לבשל.‬
‫אמא שלך נהגה לנדנד לנו על כך‬ ‫שאנחנו משאירים את הנעליים בחוץ.‬
‫עכשיו היא דפקה את כולנו.‬
‫הלו.‬
‫הגעתי לבית של גברת לו פין-ון?‬
‫כן.‬
‫ואת…?‬
‫אני הבת שלה.‬
‫אמא שלך התפטרה מהעבודה לפני שבועיים.‬
‫תוכלי לעזור לסיים למלא את הטפסים שלה?‬
‫היא התפטרה?‬
‫למה את ישנה עם הדלת פתוחה?‬
‫הייתי עייפה מדי ונרדמתי.‬
‫מה שלום אמא שלך?‬
‫לא כל כך טוב.‬
‫דודה, למה באת הנה?‬
‫בדיוק סיימתי לעבוד קרוב לכאן,‬
‫ועברתי ליד.‬
‫השכנים אמרו שהיתה אצלכן שריפה.‬
‫אז באתי לראות.‬
‫החשמל חזר סוף סוף.‬
‫כבר אכלת?‬
‫עוד לא.‬
‫תור ארוך כבר משתרך‬
‫מחוץ לבית המרקחת לפני שעת הפתיחה.‬
‫ברגע שהדלת תיפתח,‬ ‫כולם יסתערו פנימה כדי לקנות מסכות.‬
‫חלק נעמדו בתור עוד לפני 8:00.‬
‫התקשרת לאבא שלך?‬
‫לא.‬
‫לא הייתי צריכה לשאול.‬
‫דודה.‬
‫הכסף שאמא שלי חייבת לך,‬
‫אמצא דרך לשלם לך אותו.‬
‫לא באתי הנה היום כדי לבקש כסף.‬
‫עבדתי בבית שלך למעלה מעשר שנים.‬
‫התחלתי כשעברתם הנה,‬
‫ועדיין היית קטנה מאוד.‬
‫אולי אני לא משכילה במיוחד,‬
‫אבל אני לא מבינה למה‬ ‫זה קורה למשפחה נחמדה כזאת.‬
‫היום אני עייפה מדי.‬
‫אבל מחר בבוקר אבוא לעזור לך לנקות.‬
‫אני הולכת מחר להביא‬ ‫את הדברים של אמא שלי מהעבודה.‬
‫אחזור לפני הצהריים.‬
‫זה צ'ן, מנהל המחלקה.‬
‫שיאו ג'ינג, אני מצטער מאוד על אמא שלך.‬
‫למה אתה מצטער?‬
‫ידעת שהיא בבית החולים כרגע?‬
‫כן, סיפרו לי.‬
‫מה קרה?‬
‫באתי הביתה לפני יומיים‬ ‫וגיליתי שיש לנו שריפה בדירה.‬
‫שריפה?‬
‫מה קרה לה בעבודה?‬
‫גם אחרי שאמא שלך איבדה את עבודתה,‬
‫היא המשיכה להגיע למשרד מדי יום.‬
‫היא חנתה בחנייה של המנהלים,‬
‫ואפילו התנגשה עם מכוניתה בזו של מישהו אחר.‬
‫אבל הנקודה היא‬
‫שברגע שהיא הגיעה למשרד, לא היתה לה מקלדת,‬
‫אז היא ישבה כל היום בקבלה.‬
‫למה לא עשיתם משהו?‬
‫כמו מה?‬
‫להתקשר למשטרה?‬
‫עבדתי עם אמא שלך במשך שנים רבות.‬
‫אמא שלך עבדה בחברה הזו במשך 12 שנה.‬
‫הזר הזה הוא מכל חבריה לעבודה.‬
‫וגם, נעביר את סכום הפיצויים לחשבונה.‬
‫כמה?‬
‫לפני תקנות החברה, משכורת של שישה חודשים.‬
‫תוכלו לתת לי חודש אחד במזומן?‬
‫את השאר תעבירו לחשבון שלה.‬
‫דודה?‬
‫דודה.‬
‫אני כאן מאחור.‬
‫דודה.‬
‫כיבסתי את הבגדים שאמא שלך זרקה על הרצפה.‬
‫לא היה מקום, אז תליתי אותם בכל רחבי הדירה.‬
‫אני ממש מצטערת.‬
‫לא שילמנו לך כל כך הרבה זמן.‬
‫אמא שלי התעקשה שאתן לך את זה.‬
‫אמא שלך לא בבית החולים?‬
‫ביקרתי אצלה הבוקר.‬
‫היא אמרה לי לשלם לך.‬
‫אם זה לא זמן מתאים,‬
‫תוכלו תמיד לשלם לי אחר כך.‬
‫זה בסדר.‬
‫תודה.‬
‫אם לא היית כאן,‬ ‫אני לא יודעת מה הייתי עושה.‬
‫תודה.‬
‫תשמרי על עצמך.‬
‫אני אשמור.‬
‫אבא שלך היה כאן בפעם הקודמת, לא?‬
‫למה הוא לא כאן?‬
‫ההורים שלי גרושים.‬
‫הזעקתי אותו באותו יום‬ ‫רק כי זה היה דחוף יותר.‬
‫אז את מטפלת באמא שלך מאז שהיא חלתה?‬
‫כן.‬
‫איך היא נטלה את התרופות בבית?‬
‫תמיד נתתי לה את התרופה בזמן.‬
‫והשגחת שהיא בולעת אותה?‬
‫לא.‬
‫חשוב מאוד שהיא תיקח את התרופה בזמן‬ ‫כדי שהמצב שלה יתייצב.‬
‫ד"ר צ'ן.‬
‫אמא שלי תבריא?‬
‫את רוצה לראות אותה?‬
‫אני לא יכולה לומר לך מתי מצבה ישתפר.‬
‫זה אולי יקרה בקרוב, או אולי ייקח זמן.‬
‫אבל עם מחלה שכזו,‬
‫אם לא נטפל בה בעזרת תרופות,‬ ‫רוב הסיכויים שמצבה יחמיר.‬
‫השריפה קרתה כי מצבה לא השתפר.‬
‫אנחנו נשגיח עליה כדי שלא יהיו עוד תאונות.‬
‫ומה אני אעשה?‬
‫תהיי איתה. תנסי להבין אותה.‬
‫תני לה את התרופה בזמן.‬
‫אבל הכי חשוב שתביני אותה.‬
‫איך אוכל להבין אותה?‬
‫אל תבטלי את מה שהיא אומרת.‬
‫נסי לראות את הדברים מנקודת מבטה‬ ‫וכך תשני את היחסים ביניכן.‬
‫לפני הרבה שנים,‬
‫ראיתי את הציור הזה במוזיאון לאמנות בחו"ל.‬
‫היצירה המקורית‬
‫היתה בצבעי פסטל עדינים.‬
‫בציור המקורי,‬
‫קרני השקיעה זורחות על פסגות הרים רחוקות.‬
‫כל הרוכבים‬
‫לובשים תלבושות צבעוניות.‬
‫אולי הציור הזה תלוי כאן יותר מדי זמן.‬
‫כל הצבעים כבר דהו,‬
‫מלבד הכחול.‬
‫בצרפת של המאה ה-19,‬
‫כשהציירים ציירו מרוצי סוסים,‬
‫הם התמקדו ביופיה של המהירות.‬
‫אבל דגה‬
‫היה שונה מהאחרים.‬
‫את מכירה את דגה?‬
‫הוא היה הצייר הכי גדול של תקופתו.‬
‫ללא מתחרים.‬
‫"לפעמים הגשם מגיע‬
‫וטיפות גשם מכסות את האדמה‬
‫מחפשות תחת המטריות‬
‫מישהו שנראה כמוך‬
‫הו, זה באמת‬
‫משחק חסר טעם‬
‫לפעמים הגשם מגיע‬
‫וטיפות גשם מכסות את האדמה‬
‫אולי כשהגשם ייפסק‬
‫אראה אותך שוב‬
‫אולי הגשם צריך להימשך‬
‫ולרדת לנצח‬
‫עיניים מעוננות‬
‫גשם מעונן‬
‫יורד על פניי‬
‫דמעות, כמו גשם‬
‫עומדת ברחוב‬
‫אני יודעת מה לעשות‬
‫אבל איני יודעת אם הגשם‬
‫יוכל להעירך"‬
‫בשבוע שעבר,‬
‫ראיתי את הציור הזה שוב.‬
‫זה גרם לי לחשוב על הרבה דברים.‬
‫איזה ציור?‬
‫הציור שסיפרתי לך עליו הבוקר.‬ ‫ציור רוכבי הסוסים של דגה.‬
‫שכחת?‬
‫לא שכחתי.‬
‫פשוט לא עשיתי את הקישור.‬
‫ראיתי אותו שוב בשבוע שעבר.‬
‫הוא ריגש אותי מאוד.‬
‫דגה שצייר את הרוכבים בעמק ההוא.‬
‫מאיפה הם הגיעו?‬
‫לאן הם הולכים?‬
‫דגה לא מספר לנו לאן הם הולכים.‬
‫תכוון לפני שתזרוק. טוב, תזרוק.‬
‫אומרים שזה חלק מהטיפול שלנו.‬
‫טיפול בתחת שלי.‬
‫אם טיפול כזה יכול לעזור לאנשים,‬
‫אז אנחנו לא משוגעים.‬
‫אנחנו סתם מטומטמים.‬
‫כלומר…‬
‫זריקת כדורים יכולה לעזור לאנשים להחלים?‬
‫כמובן שלא.‬
‫אבל זה נותן לנו משהו לעשות‬
‫כדי שלא נחשוב כל כך הרבה.‬
‫כמה זמן את נמצאת כאן?‬
‫כמעט שבועיים.‬
‫אני משתחררת מחר.‬
‫לא שמעתי אותך שרה אתמול בלילה.‬
‫זה לא כאילו שאני שרה כל יום.‬
‫וכשאני שרה, אני שרה בשביל חבר‬ ‫שאני מתגעגעת אליו.‬
‫אני לא שרה בשבילכם.‬
‫אני לא שרה לכם לילה טוב.‬
‫מי החבר שלך?‬
‫פין-ון. תורך.‬
‫קחי כדור.‬
‫טוב. תעמדי מאחורי הקו האדום.‬
‫תקלעי אותו לדלי.‬
‫את יכולה.‬
‫לא נורא. נסי שוב בפעם הבאה.‬
‫אפשר לעזור לך במשהו?‬
‫אני רוצה לבדוק את החשבון של אמא שלי.‬
‫הבאתי תעודה מזהה.‬
‫בת כמה את, גברתי הצעירה?‬
‫בדיוק מלאו לי 18.‬
‫כל מי שמתחת לגיל 20 הוא קטין מבחינת החוק.‬
‫אמא שלך צריכה להתלוות אלייך.‬
‫אמא שלי בבית החולים עכשיו.‬
‫תוכלי לעשות לי טובה?‬
‫קיבלנו מהבנק שלכם הודעה על איחור בתשלומים.‬
‫יעקלו לנו את הבית עוד מעט.‬
‫תוכלי לשכור עורך דין שייצג אותך‬ ‫כאפוטרופוס החוקי שלך‬
‫ותבקשי ממנו שיתלווה אלייך.‬
‫אני רק רוצה לדעת‬ ‫מה המצב הפיננסי של המשפחה שלי.‬
‫למה את ממשיכה לומר דברים שאני לא מבינה?‬
‫את חוזרת לבית הספר?‬
‫אני בחופשה‬
‫עד סוף הסמסטר.‬
‫למה את בחופשה?‬
‫אני לא צריכה ללמוד יותר.‬
‫נשאר רק להתכונן לבחינות.‬
‫אמא.‬
‫מה את עושה?‬
‫יש אנשים מחוץ לדלת.‬
‫איזה אנשים?‬
‫שומרים.‬
‫שומרים?‬
‫מה הם עושים בחוץ?‬
‫הם צופים בנו.‬
‫אמא.‬
‫השומרים שאת מדברת עליהם,‬
‫הם מהסוג העומד,‬
‫או מהסוג…‬
‫הצועד?‬
‫העומד.‬
‫העומד?‬ ‫-העומד.‬
‫טוב.‬
‫חכי רגע.‬
‫מה לעזאזל‬
‫אתם עושים פה?‬
‫אין כאן מה לראות. אתם יכולים ללכת.‬
‫מה, אתם חירשים?‬
‫לכו!‬
‫אמא.‬
‫האנשים בחוץ הלכו. זה בסדר.‬
‫אה.‬
‫אני לא מסוגלת אפילו לקלף ביצים יותר.‬
‫אל תדאגי. תסתכלי על הביצה שלי.‬
‫היא גם מבולגנת.‬
‫למה יש כתמים שחורים על השולחן?‬
‫זה קרה כשהיתה שריפה בדירה.‬
‫אה.‬
‫אמא.‬
‫אולי נמכור את הדירה?‬
‫אני לא יכולה למכור אותה.‬
‫חיינו כאן כל כך הרבה זמן.‬
‫אבל לא שילמנו משכנתה כבר שלושה חודשים.‬
‫זה 80,000 בחודש.‬
‫יחד עם תשלומי הרכב, זה 120,000.‬
‫צריך גם לשלם דמי חניה ודמי תחזוקה.‬
‫ולשלם על השיפוצים…‬ ‫-מאיפה את יודעת?‬
‫בדקתי את חשבון הבנק שלך.‬
‫למה בדקת את חשבון הבנק שלי, לעזאזל?‬
‫קיבלנו התראות מהבנק.‬
‫יעקלו לנו את הדירה בחודש הבא.‬
‫אנחנו לא יכולות לגור כאן יותר.‬
‫אני… אני לא אמכור את הדירה.‬
‫אם אמכור את הדירה,‬ ‫מה אבא שלך יעשה כשהוא יחזור?‬
‫אבא לא חוזר.‬
‫שטויות.‬
‫הוא אמר לפני כמה ימים שהוא מתכוון לחזור.‬
‫לפני כמה ימים?‬
‫הייתי איתך כל הימים האחרונים.‬
‫שכחת?‬
‫לא ראיתי אותו בכלל.‬
‫הוא בא. את פשוט לא יודעת.‬
‫אפילו הדברים שלו עדיין כאן.‬
‫התמונות שלו,‬
‫הספרים שלו,‬
‫והתקליטים שלו.‬
‫הוא יחזור במוקדם או במאוחר.‬
‫אבא עזב לפני שלוש שנים.‬
‫אלה הדברים שהוא לא רצה.‬
‫הוא כן בא לפה. את…‬
‫את פשוט לא יודעת.‬
‫הוא בא.‬
‫את לא יודעת.‬
‫הוא בא.‬
‫הוא בא. את פשוט לא יודעת.‬
‫את פשוט לא יודעת.‬
‫הוא בא.‬
‫אז תגידי לאבא.‬
‫תשאלי אותו מתי הוא חוזר.‬
‫- אבא -‬
‫הלו. שיאו ג'ינג.‬
‫מה יש?‬
‫תגיד לאמא‬
‫מתי אתה חוזר הביתה.‬
‫היא עומדת לידי.‬
‫תגיד לה.‬
‫למה את מתנכלת לאבא שלך?‬
‫אסור לך לספר לאף אחד אחר שהוא חוזר.‬
‫אם תספרי למישהו,‬
‫אני לא אסלח לך.‬
‫טוב.‬
‫אני לא אספר לאף אחד.‬
‫סיימי את ארוחת הבוקר,‬ ‫ואקח אותך לטייל, בסדר?‬
‫תודה שאת מטיילת איתי כל יום.‬
‫מצטערת על הבוקר.‬
‫אני לא צריכה לדבר אלייך ככה.‬
‫זה בסדר.‬
‫גם אל תדאגי לגבי ענייני הדירה.‬
‫אני אסדר הכול בקרוב.‬
‫יש לך פתרונות?‬
‫אני אחפש מחר עבודה.‬
‫איזו מין עבודה?‬
‫עברתי ליד סופרמרקט לא מזמן.‬
‫ראיתי מודעה בכניסה שהם מחפשים עובדים.‬
‫את רוצה לעבוד שם?‬
‫זה לא יכול להזיק.‬
‫בכל אופן, אם תהיה עבודה, תהיה הכנסה.‬
‫אמא,‬
‫את לא צריכה למהר למצוא עבודה.‬
‫את צריכה לנוח בבית.‬
‫אני צריכה לצאת לעבוד.‬
‫לא יעזור לי אם אישאר כל יום בבית.‬
‫אין לך ניסיון קודם?‬
‫אחרי שסיימתי את הלימודים,‬
‫עבדתי בעבודות זמניות.‬
‫כשהבת שלי נולדה,‬
‫הפסקתי לעבוד.‬
‫למה את רוצה לחזור לעבוד?‬
‫הבת שלי כבר גדולה.‬
‫אני סתם יושבת בבית ומשתעממת.‬
‫העבודה שאת מנסה להתקבל אליה‬
‫לא תהיה מעניינת יותר מישיבה בבית.‬
‫רק רציתי‬
‫לפגוש עוד אנשים דרך העבודה.‬
‫מלחיץ אותך לדבר איתי ככה?‬
‫ל…‬
‫לא.‬
‫אולי נשארתי בבית יותר מדי זמן. אני פחות…‬
‫פחות…‬
‫פחות רגילה לזה. זה העניין?‬
‫כן.‬
‫מה המשפחה שלך חושבת על כך שתחזרי לעבוד?‬
‫בעלי…‬
‫בעלי מת לפני מספר שנים.‬
‫אני מצטער.‬
‫לא ניסיתי לחטט.‬
‫פשוט אחרי כמה זמן,‬
‫רבים אומרים שיש להם בעיות במשפחה‬ ‫ומפסיקים לעבוד.‬
‫זה לא יקרה אצלי.‬
‫את לא נראית כמו הטיפוס שיעבוד בסופרמרקט.‬
‫אני יכולה לעשות את זה.‬
‫אם כך, תתחילי ביום שני.‬
‫אנחנו מקבלים משלוחי חלב מדי יום.‬
‫בסביבות שבע, שבע וחצי בבוקר,‬
‫ברציף ההטענה.‬
‫צריך להכין הכול לפני שהחנות נפתחת.‬
‫את יודעת מה הדבר הכי חשוב בעבודה עם חלב?‬
‫לא.‬
‫הטמפרטורה.‬
‫זה היום הראשון שלך,‬
‫אז אראה לך איך עושים את זה.‬
‫בלילה מורידים את הווילונות.‬
‫יודעת למה הווילונות משמשים?‬
‫לא.‬
‫יש לך וילונות בבית?‬
‫כן.‬
‫וילונות שולטים בטמפרטורה‬ ‫הפנימית והחיצונית.‬
‫הם גם יכולים לחסוך באנרגיה ולהרחיק חרקים.‬
‫כשאת מגיעה בבוקר, תרימי את הווילונות‬
‫ותדליקי את האורות.‬
‫תבדקי את הטמפרטורה.‬
‫אנחנו שומרים את החלב‬ ‫בטמפרטורה של אפס עד שלוש מעלות.‬
‫אם אין לך שאלות, בואי נסתכל על המחירים.‬
‫חביתת צדפות אחת לקחת.‬ ‫-אוקיי.‬
‫עסוקים?‬ ‫-כן.‬
‫אומרים שחיים עסוקים הם חיים מאושרים.‬
‫שפת הגוף של המוכר מוכיחה שזה נכון.‬
‫הסרת הסגר מהווה הקלה עצומה עבור הציבור.‬
‫השגשוג שחווה הרחוב הראשי בלוקאנג‬
‫חמישה חודשים לאחר פרוץ המגפה‬
‫הוא בבחינת גשם אחרי בצורת.‬
‫רוצה לבוא לאכול איתנו?‬
‫את לא מדברת איתנו בדרך כלל,‬
‫אבל בינינו אנחנו מסכימות‬ ‫שאת העובדת הכי יפה בחנות.‬
‫כשהיית צעירה ודאי היו לך הרבה מחזרים.‬
‫לו פין-ון.‬
‫את לא מזהה אותי?‬
‫השתנית כל כך, בקושי זיהיתי אותך.‬
‫זאת אחותי הצעירה.‬
‫אחות, אלך להסתכל שם.‬
‫תשוחחו בנוחות.‬
‫למה לא יצרת איתי קשר כשיצאת?‬
‫לא נתתי לך את מספר הטלפון שלי?‬
‫אני…‬
‫לא מצאתי סיבה ליצור איתך קשר.‬
‫זה רק כדי לדבר. לפטפט קצת.‬
‫מה את עושה עכשיו?‬
‫פתחתי גלריה קטנה עם אחותי.‬
‫גלריה?‬
‫לא סיפרתי לך, נכון?‬
‫עבדתי פעם בבית מכירות פומביות.‬
‫ואז, ככה פתאום,‬ ‫התחלתי לשמוע מישהו מדבר אליי,‬
‫והבנתי שאני חולה.‬
‫בשנים האחרונות,‬
‫אחותי טיפלה בי.‬
‫מי דיבר אלייך?‬
‫אדם שנשמע צעיר מאוד.‬
‫קולו היה רך מאוד.‬
‫כשהתחלתי לשמוע את הקול שלו,‬ ‫הוא ממש כישף אותי,‬
‫זה היה כאילו שמישהו מחזר אחרייך כל היום.‬
‫אבל אחרי כמה זמן,‬
‫זה התחיל לייסר אותי,‬
‫לייסר אותי כל כך שלא יכולתי לעבוד.‬
‫יום אחד,‬
‫גיליתי שאני יכולה לשיר כדי להבריח את הקול.‬
‫שרתי במהלך היום.‬
‫שרתי במהלך הלילה.‬
‫הקול הופיע לפתע,‬
‫וגם עזב לפתע.‬
‫ואז לא מזמן,‬
‫בזמן שהייתי מאושפזת,‬
‫הוא הפסיק לדבר אליי.‬
‫והתחלתי להתגעגע אליו.‬
‫עכשיו,‬
‫אני שרה כדי להיזכר בו.‬
‫את באמת עדיין מתגעגעת אליו?‬
‫כן.‬
‫אני מתגעגעת אליו מאוד.‬
‫את רוצה שהוא יחזור לדבר אלייך?‬
‫לא.‬
‫ממש לא.‬
‫אמא.‬
‫איך היה היום בעבודה?‬
‫מצוין.‬
‫פגשתי חברה היום.‬
‫חברה מהעבודה הקודמת?‬
‫אני מכירה אותה מבית החולים.‬
‫אמא.‬
‫תירגעי.‬
‫אני בסדר.‬
‫רק רציתי קצת שקט.‬
‫הקופסאות של העוגיות נעשו קטנות יותר?‬
‫אני זוכר שהן היו כאלה גדולות.‬
‫אני חושב שהן ממש התכווצו.‬
‫הן תמיד היו בגודל הזה.‬
‫קניתי אחת רק בשבוע שעבר.‬
‫הן ממש התכווצו,‬
‫והמחיר נותר אותו הדבר.‬
‫בבקשה זוז הצידה אם אתה רוצה לבדוק את זה.‬
‫אני אשרת את הלקוחות האחרים.‬
‫לא משנה. אם זה קטן יותר, זה קטן יותר.‬
‫לא משנה. אני לא קונה.‬
‫העסקים כיום…‬
‫רק מעגלים פינות ומוכרים באותו מחיר.‬
‫יש מאחוריך תור ארוך. אתה לא רואה?‬
‫לעזאזל. את היכית אותי!‬
‫זקן.‬
‫אתה עושה כאן סצנה ונמאס לי.‬
‫את בסדר בראש?‬
‫אתה זה שלא בסדר בראש. שמור על הפה שלך!‬
‫טוב, לא לריב.‬
‫יש לך שותפה, אה?‬
‫אני…‬
‫תעזבו אותי!‬
‫אני אבעט בך!‬ ‫-שמונים.‬
‫אני אבעט בך!‬
‫אני אבעט.‬
‫אל תברחו.‬
‫לאן אתן בורחות? היי. תעזבו אותי.‬
‫אני אבעט.‬
‫אני אבעט בך!‬
‫אמא.‬
‫לקחת את התרופה שלך הבוקר?‬
‫כן.‬
‫למה?‬
‫שום דבר.‬
‫אהבתי איך שהיית עכשיו.‬
‫בעבר, אם הייתי נתקלת באדם כזה‬
‫כשאני מחכה בתור,‬
‫הייתי סובלת בשקט.‬
‫אבל אני לא מוכנה יותר לסבול את זה.‬
‫אמא.‬
‫סוף סוף הורידו את זה.‬
‫לפני יותר מעשר שנים,‬
‫כשהגעתי לראשונה לדירה הזאת עם אבא שלך,‬
‫השמש זרחה גם אז דרך החלונות.‬
‫בואי נמצא מתווך השבוע‬
‫ונראה בכמה נוכל למכור את הדירה.‬
‫אל תדאגי.‬
‫אני אלך מחר למתווך.‬
‫את תתמקדי בעבודה.‬
‫אדוני, תן לי לעשות את זה.‬ ‫-זה בסדר.‬
‫אני אוהב להזיז אותם.‬
‫השבועיים הראשונים שלך פה היו בסדר?‬
‫בסדר גמור.‬
‫תודה, אדוני.‬
‫בהפסקות,‬
‫את יכולה לדבר יותר עם חברייך לעבודה.‬
‫בעבודה חשוב מאוד ליצור קשרי חברות‬ ‫עם שאר העובדים.‬
‫אני לא מכירה אותם טוב.‬ ‫אני לא יודעת על מה לדבר.‬
‫את צריכה לדבר כדי להכיר אותם.‬
‫תיזמי יותר. הם לא נושכים.‬
‫פין-ון.‬
‫בשבת הקרובה,‬
‫את עסוקה?‬
‫במה מדובר, אדוני?‬
‫אם יותר לי,‬
‫האם תתני לי את העונג‬
‫להזמין אותך לארוחת צהריים?‬
‫הלכתי למתווך נדל"ן.‬
‫הוא בא לראות את הדירה,‬
‫אבל השוק לא טוב כרגע.‬
‫הערך של הדירה הוא אולי לא יותר‬ ‫מ-32 מיליון דולר טייוואני.‬
‫אם נפחית מזה את עמלת התיווך והמיסים,‬ ‫נישאר רק עם 30.5 מיליון.‬
‫זה לא מחיר נמוך מדי?‬
‫אני זוכרת שאבא שלך קנה את הדירה‬ ‫תמורת 45 מיליון.‬
‫אמא, חישבתי.‬
‫גם אם נקבל רק 30 מיליון,‬
‫אחרי שנחזיר את ההלוואה בסך 16 מיליון,‬ ‫עדיין יישארו לנו 14 מיליון.‬
‫אם נפקיד את זה בחשבון חיסכון,‬
‫נרוויח 140,000 דולר טייוואני בכל שנה.‬
‫בנוסף למשכורת שלך,‬
‫ייכנסו לנו כל חודש 40,000 דולר טייוואני.‬
‫אם נשכור דירה זולה יותר,‬
‫נגיד, 15,000 בחודש, אז פחות שכר הדירה,‬
‫יישארו לנו 25,000 דולר כל חודש.‬
‫אני עדיין חושבת‬ ‫שכדאי לקבל חוות דעת שנייה.‬
‫זה מחיר נמוך מדי.‬
‫אל תדאגי.‬
‫המתווך הוא בחור טוב.‬
‫הוא אפילו הבטיח לי‬
‫שאחרי שנמכור את הדירה,‬
‫הוא יעזור לנו למצוא דירה לשכור.‬
‫טוב.‬
‫אני שמח שהצד המוכר והצד הקונה‬
‫יכלו להשתתף היום בחתימה.‬
‫המחיר הכולל הוא 32 מיליון.‬
‫לאחר עמלת הנוטריון, עמלת התיווך והמיסים,‬
‫הצד המוכר יקבל 30.6 מיליון.‬
‫בגלל שהיתה בעבר שריפה בדירה,‬
‫הבעלים מציעים גם את הרהיטים הקיימים‬
‫בתור פיצוי.‬
‫כולם מסכימים לכך?‬
‫טוב.‬
‫שלום.‬ ‫-אדוני.‬
‫זה מנהל משרד התיווך שלנו, מר ג'או.‬
‫שלום לכולם.‬
‫שב. שבו.‬
‫היום זה יום טוב.‬
‫אני חושב שכולכם קיבלתם החלטה נכונה.‬
‫אדוני, גברתי,‬
‫מותר לשאול אם אתם קונים את הדירה עבורכם?‬
‫זה לבן שלנו.‬
‫כמה נפלא.‬
‫שיאו יאנג.‬
‫איפה הדירה נמצאת?‬
‫בפינת סמטה מס' 9.‬
‫בבניין עם הברזנט הכחול,‬
‫הבניין שהיה תחת שיפוצים.‬
‫אני זוכר. זה מיקום נהדר.‬
‫עכשיו לאחר השיפוצים,‬
‫הבניין אפילו טוב יותר.‬
‫אני מבקש סליחה מכולכם על ההפרעה.‬
‫בבקשה, המשיכו.‬
‫באתי רק כדי לומר מזל טוב.‬
‫בואו נחתום על החוזה.‬
‫אדוני הנוטריון.‬
‫ברכותיי.‬ ‫-תודה.‬
‫גברת לאו, בבקשה חתמי כאן.‬
‫אוכל לומר משהו?‬
‫מר וגברת צ'ן?‬
‫כמובן.‬
‫מר צ'ן.‬
‫קנית את הדירה הזו ששטחה 165 מ"ר‬ ‫תמורת 32 מיליון.‬
‫כלומר,‬
‫פחות מ-200,000 למטר רבוע.‬
‫בשנה שעברה, בקומה החמישית באותו בניין‬
‫נמכרה דירה תמורת 500,000 למטר רבוע.‬
‫אתם יודעים למה אני זוכר?‬
‫כי אני מכרתי אותה.‬
‫מר צ'ן, גברת צ'ן,‬
‫אני בטוח שראיתם נכסים רבים.‬
‫אתם חושבים ש-200,000 למטר רבוע‬ ‫זה מחיר הוגן?‬
‫שיאו יאנג.‬
‫זה הוגן?‬
‫זה כי בדירה היתה שריפה,‬
‫אז הערך שלה ירד.‬
‫מישהו נפגע?‬
‫אף אחד לא נפגע.‬
‫מותר לשאול את שתיכן‬
‫אם התייעצתן עם מתווכים אחרים?‬
‫לא.‬
‫גברתי הצעירה,‬
‫אם את מוכרת את הדירה הזו תמורת 32 מיליון,‬
‫אז אפילו אם הייתי צריך ללוות בריבית גבוהה‬
‫ממלווים בשוק האפור,‬
‫הייתי מוצא דרך לקנות אותה.‬
‫גברתי,‬
‫אם את לא חמדנית מדי,‬ ‫תוכלי למכור אותה תמורת 42 מיליון.‬
‫תסמכי עליי.‬
‫אני אמצא לך קונה במאה אחוז,‬
‫תוך שבוע.‬
‫שיאו יאנג.‬
‫כמה הכנסת לכיס שלך?‬
‫500,000?‬
‫מיליון?‬
‫למה את רוצה לדבר עם אבא היום?‬
‫אנחנו עוזבות את הדירה.‬
‫למה?‬
‫הדירה שלכן לא נוחה?‬
‫אמא התפטרה מהעבודה.‬
‫לא נוכל יותר לשלם את המשכנתה.‬
‫למה לא סיפרת לי על הקשיים שלכן?‬
‫האמת שהסיבה העיקרית שמכרנו אותה‬
‫היא כי לא רצינו לגור בה יותר.‬
‫יש בה יותר מדי זיכרונות.‬
‫אתה זוכר שפעם‬
‫התקשרתי אליך עם אמא לידי‬ ‫ושאלתי אם אתה חוזר?‬
‫אני מצטער.‬
‫באותו רגע,‬
‫הייתי עסוק מכדי להתקשר בחזרה.‬
‫מה היתה הבעיה?‬
‫מאז שאמא חלתה,‬
‫היא חושבת שאתה מתכוון לחזור.‬
‫לא משנה מה אמרתי לה, זה לא שכנע אותה.‬
‫אבל אני יודעת שאתה כבר לא שייך לה,‬
‫או לי.‬
‫את עדיין כועסת בגלל פרנק?‬
‫יחסים בין מבוגרים‬
‫יכולים להיות מורכבים יותר‬ ‫מכפי שאת מדמיינת.‬
‫לפעמים אין ברירה.‬
‫אתה יכול להפסיק עם הבולשיט המזוין הזה‬ ‫על יחסים בין מבוגרים?‬
‫למה אני צריכה לסבול‬ ‫את הנישואים הדפוקים שלך?‬
‫למה אני צריכה לסבול אמא שאני לא מכירה?‬
‫למה אני צריכה לסבול אח‬ ‫שמעולם לא שמעתי עליו?‬
‫למה אני צריכה לסבול את השקרים שלך?‬ ‫למה? למה אני?‬
‫מה את רוצה שאעשה?‬
‫בעוד כמה ימים,‬
‫אנחנו עוזבות את הדירה.‬
‫אני אשאיר שם את הדברים שלך.‬
‫תיקח אותם מתי שיתחשק לך.‬
‫אבא.‬
‫תשמור על עצמך.‬
‫אני מחפש את גברת לו פין-ון.‬
‫בבקשה, תיכנס.‬
‫אין צורך.‬
‫אני אחכה בחוץ.‬
‫אל דאגה.‬
‫תיכנס.‬
‫אמא.‬
‫-כן?‬
‫החבר שלך כאן.‬
‫אה.‬
‫יש לך טעם מעניין. אז הוא הטיפוס שלך, אה?‬
‫ילדים לא צריכים לדבר שטויות.‬
‫הוא רק הזמין אותי לאכול.‬
‫ממש לא.‬
‫הוא לגמרי מוזר.‬
‫הוא לובש חליפה גדולה,‬
‫והשיער שלו משוח לאחור,‬
‫והוא מחזיק פרחים.‬
‫והוא רצה להיכנס אבל לא רצה להיכנס.‬
‫תסתדרי לבד עם ארוחת הצהריים?‬
‫כן.‬
‫תתקשרי אליי אם יקרה משהו.‬
‫טוב.‬
‫פין-ון. זה בשבילך.‬
‫אנחנו…‬ ‫-אנחנו נצא.‬
‫זאת היתה הסטקייה האהובה על אשתי.‬
‫לקחתי אותה הנה פעם בחודש,‬
‫בעיקר בשביל האווירה והאקוסטיקה.‬
‫הבעלים השקיע הרבה כסף במערכת הסאונד.‬
‫אי אפשר לשמוע איכות צליל כזו במקום אחר.‬
‫מה שלום אשתך?‬
‫כמו בעלך.‬
‫היא נפטרה.‬
‫אבל זה היה מזמן.‬
‫לפני 15 שנה.‬
‫מה לגבי ילדים?‬
‫לא היו לנו ילדים.‬
‫היא היתה מאושפזת הרבה זמן.‬
‫לא היה לנו זמן לשום דבר אחר.‬
‫זאת היתה הבת שלך?‬
‫שמה שיאו ג'ינג.‬
‫היא נראית כמו ילדה נחמדה.‬
‫היא בסדר.‬
‫האם המוות של אביה‬
‫השפיע עליה קשה?‬
‫אני מצטערת.‬
‫לא, אני מצטער.‬
‫לא הייתי צריך לשאול.‬
‫אני זו שצריכה להתנצל בפניך.‬
‫לא הייתי צריכה לשקר לך.‬
‫בעלי לא מת.‬
‫אנחנו גרושים. כבר שלוש שנים.‬
‫עבדתי בעבר בחברה רב-לאומית,‬
‫במשך יותר מעשור.‬
‫פוטרתי‬
‫ממש לא מזמן.‬
‫מאיזו סיבה?‬
‫אולי כי…‬
‫כי לפני כמה חודשים,‬
‫אובחנתי כלוקה בפסיכוזה.‬
‫ואת בסדר עכשיו?‬
‫אני תלויה… אני תלויה בתרופות כדי לתפקד.‬
‫אז מה שקרה ליד שלך‬
‫זה גם בגלל המחלה?‬
‫לא התכוונתי לחטט.‬
‫פשוט שמתי לב לתחבושת על היד שלך‬
‫ביום שהתראיינת.‬
‫נפצעתי ביד כשהייתי חולה.‬
‫ניסיתי לבשל ארוחת ערב לבת שלי.‬
‫הלהבה היתה גבוהה מדי, והסיר עלה באש.‬
‫כמעט שרפתי את הדירה כולה.‬
‫ובעלך לשעבר?‬
‫הוא לא עזר לך?‬
‫הוא נישא מחדש‬
‫ויש לו ילד.‬
‫אדוני,‬
‫רציתי כל כך בעבודה הזו,‬
‫ששיקרתי.‬
‫אם זה לא מקובל עליך,‬ ‫אפסיק להגיע לעבודה החל מהשבוע הבא.‬
‫זה בסדר.‬
‫לכולנו יש כאבים מהעבר,‬
‫מה שמבדיל בינינו הוא רק מידת הכאב.‬
‫וגם…‬
‫איש לא יודע מה צופן העתיד.‬
‫אמא.‬
‫למה את ערה כל כך מוקדם?‬
‫ששש…‬
‫תהיי בשקט.‬
‫מה יש?‬
‫יש נחש מאחורי הטלוויזיה.‬
‫נחש?‬
‫לא יכולתי לישון אתמול בלילה,‬
‫אז התיישבתי בסלון.‬
‫פתחתי את דלתות הזכוכית,‬
‫והנחש זחל פנימה.‬
‫אז את יושבת כאן מאז?‬
‫כן.‬
‫כדי שהוא לא יזחל לחדר שלך.‬
‫למה לא הערת אותי?‬
‫כי זה נחש.‬
‫מה כבר יכולת לעשות?‬
‫אל תתקרבי.‬
‫זה מסוכן.‬
‫אז מה נעשה עכשיו?‬
‫נתקשר למכבי האש עוד מעט.‬
‫ננסה לא להפריע לשכנים.‬
‫מה עכשיו?‬
‫קודם שריפה, עכשיו נחש.‬
‫מכבי האש הגיעו הנה פעמיים תוך חודשיים.‬
‫איך אפשר לחיות ככה?‬
‫הנחש נכנס בעצמו. זו לא אשמתנו.‬
‫למה עלית לכאן בכלל?‬
‫שיאו ג'ינג. אני מייצג את בעלי הדירות.‬
‫הם לא יכולים לסבול את זה יותר.‬ ‫איך נחש יכול להיכנס לכאן בכלל?‬
‫אדוני.‬
‫נעשו פה עבודות בנייה בחוץ, נכון?‬
‫עשו פה שיפוצים, כן.‬
‫הוא בטח טיפס על הפיגומים,‬
‫והוא לא הצליח לרדת אחרי שפירקו אותם,‬
‫אז הוא זחל פנימה.‬
‫תודה.‬
‫תסלח לי, יש סיכוי שעוד נחשים‬ ‫יטפסו וייכנסו לדירות?‬
‫רוב הסיכויים שלא.‬
‫אם זה יקרה שוב, תתקשרו אלינו.‬
‫אמרתי לך שיש נחש.‬
‫מצטער.‬
‫עוד כמה זמן?‬ ‫-עוברים דירה.‬
‫אתה חושב שהכביש שייך לך?‬ ‫-לא, אנחנו עוברים דירה.‬
‫עוד כמה זמן תחסמו את הכביש?‬
‫עוד דקה. סבלנות.‬
‫אי אפשר אפילו לסטות הצדה.‬
‫איך אני אמור להגיע לעבודה?‬
‫זה כבר מסתיים.‬
‫אני אאחר לעבודה.‬
‫אז מה אתה רוצה? אנחנו עוברים דירה.‬
‫זה ייקח רק 20 דקות.‬
‫בעוד 20 דקות אני אאחר לעבודה.‬
‫אתה לא יכול לנסוע לאחור?‬
‫למה שאסע לאחור?‬
‫אז מה אתה רוצה? אתה מסרב לנסוע לאחור?‬
‫מי אתה חושב שאתה?‬ ‫-יש לך רישיון נהיגה?‬
‫לא למדת לנסוע לאחור?‬
‫זהירות. תיזהרו.‬
‫לאט.‬
‫זהירות. זה כבד יותר.‬
‫להרים כאן. אוקיי.‬
‫זהירות.‬
‫טוב. להרים.‬
‫זהירות.‬
‫להרים.‬
‫זהו. מכאן.‬
‫עוד לכאן.‬
‫להרים בצד הזה.‬
‫בואו.‬
‫טוב. זהירות.‬
‫ישר פנימה.‬
‫אוכל לעזור לכן בעוד משהו?‬
‫אדוני, תודה רבה לך על היום.‬
‫ללא עזרתך,‬ ‫שיאו ג'ינג ואני לא היינו מסתדרות.‬
‫אין בעיה בכלל. זה בסדר.‬
‫זה היה יום עמוס.‬
‫כדאי שתנוחו.‬
‫שיאו ג'ינג.‬
‫אני אלך.‬
‫תודה, אדוני.‬
‫"אוכל לעזור בעוד משהו?"‬
‫"אדוני, תודה רבה לך על היום.‬
‫ללא עזרתך,‬ ‫שיאו ג'ינג ואני לא היינו מסתדרות."‬
‫"אין בעיה בכלל. זה בסדר.‬
‫זה היה יום עמ…"‬
‫פין-ון,‬
‫אני חושב שכדאי שתנוחי בבית היום ומחר.‬
‫אל תדאג.‬ ‫-קחי יום חופש מחר.‬
‫אני יכולה לעבוד מחר, אל תדאג.‬
‫פשוט תנוחי בבית.‬
‫אתקשר אלייך מחר‬
‫ואראה אם אוכל לעזור במשהו אחר.‬
‫תודה, אדוני.‬ ‫-אין בעד מה.‬
‫אסגור את הדלת בדרך החוצה.‬ ‫-בסדר.‬
‫תודה.‬
‫אמא.‬
‫אני חושבת שדוד צ'ן די רציני לגבייך.‬
‫ילדים לא צריכים לדבר שטויות.‬
‫אני רצינית.‬
‫הוא איש נחמד.‬
‫גם יש לו אישיות מעניינת.‬
‫אל תגידי שטויות כאלה.‬
‫התקשרת לאבא שלך?‬
‫התקשרתי.‬
‫הוא אמר משהו כשהוא גילה‬ ‫שאנחנו עוברות דירה?‬
‫לא צריך להיות אכפת לך מה הוא אומר.‬
‫הוא כבר לא חלק מהחיים שלנו.‬
‫איך את יכולה לומר את זה?‬
‫הוא עדיין אבא שלך.‬
‫הוא סתם מישהו שהעביר הלאה את הזרע שלו.‬
‫איפה למדת לדבר ככה?‬
‫למדתי את זה ממך.‬
‫כשהייתי קטנה,‬
‫היתה תקופה שבה את ואבא רבתם הרבה.‬
‫אמרת שהוא חסר אחריות,‬
‫ושהוא סתם מישהו שמעביר הלאה את הזרע שלו.‬
‫את זוכרת?‬
‫בערך בתקופה שהייתי בכיתה ב',‬
‫היתה פעם אחת ששוב רבתם…‬
‫אבא לקח אותי לטיול.‬
‫הוא אמר שאנחנו הולכים לפארק השעשועים.‬
‫עד שהגענו לשם כבר היה ארבע אחר הצהריים.‬
‫הפארק עמד להיסגר.‬
‫רק אז הבנו שהפארק נסגר בחמש.‬
‫אני זוכרת שאבא לא אמר הרבה.‬
‫לשנינו לא היה מושג לאן ללכת.‬
‫הסתובבנו כל הערב,‬
‫אכלנו מקדונלדס,‬
‫קנינו בובת פנדה.‬
‫אמא.‬
‫כרגע הבנתי מה זה הצליל הזה.‬
‫איזה צליל?‬
‫הצליל באוזן שלי.‬
‫הרעש הזה.‬
‫בכל פעם שאני שומעת אותו,‬
‫זה כמו מכונה רועשת שנוסעת לי בתוך האוזן.‬
‫לפעמים הוא מפסיק.‬
‫אבל הרבה פעמים הוא ממשיך.‬
‫הוא מרגיז אותי,‬
‫גורם לי לרצות לזרוק דברים,‬
‫אפילו לפגוע בעצמי.‬
‫עד עכשיו.‬
‫כי אני סוף סוף יודעת מה זה.‬
‫מה?‬
‫צליל של מפל.‬
‫מפל?‬
‫כשדיברת על אבא שלך כרגע,‬
‫הצליל חזר.‬
‫אמרתי לעצמי‬
‫שהפעם אני חייבת לברוח ממנו.‬
‫תמיד רציתי לברוח,‬
‫אבל לא הצלחתי.‬
‫ואז באופן מוזר,‬
‫הרעש הזה…‬
‫נעלם לפתע.‬
‫התחלתי לשמוע נהר, צליל של נחל.‬
‫חשבתי שזה רעש של מכונה,‬
‫אבל זה לא היה זה.‬
‫זה היה צליל של מפל.‬
‫אמא.‬
‫את בסדר?‬
‫שיאו ג'ינג, את יכולה להבטיח לי משהו?‬
‫מה?‬
‫תפסיקי לשאול אותי אם אני בסדר.‬
‫אני אמצא דרך להשתפר‬
‫ולחיות איתך.‬
‫- מבחן נושאים מתקדמים 2020 -‬
‫לא הצלחת ללמוד כמו שצריך‬ ‫בחצי השנה האחרונה בגללי.‬
‫אני ממש מצטערת.‬
‫בטח עדיין אצליח להתקבל למכללה ציבורית,‬
‫רק לא למסלולים הגבוהים.‬
‫את צריכה לנסות להתקבל למסלול שאת רוצה.‬
‫אל תדאגי אם זה בי"ס ציבורי או פרטי.‬
‫אבל אני עדיין רוצה להתקבל למכללה ציבורית,‬
‫ואם היא תהיה בטאיפיי,‬
‫אני אוכל לנסוע אליה מהבית‬ ‫וכך לחסוך שכר דירה.‬
‫בטאיפיי גם קל יותר‬ ‫למצוא עבודה במשרה חלקית.‬
‫לא יפריע לך ללמוד משהו שלא מעניין אותך?‬
‫בבקשה. פנקייק פירות ים.‬ ‫-תודה.‬
‫בתיאבון.‬
‫למען האמת, אני לא יודעת מה מעניין אותי,‬
‫אבל לכל תואר יש מסלול משלו.‬
‫יהיה בסדר.‬
‫אמא.‬
‫בשבת הקרובה,‬
‫אני הולכת לברביקיו עם חברות מהכיתה.‬
‫את הולכת לעבודה?‬
‫אני הולכת לעבודה.‬
‫זה בסדר. לכי.‬
‫אחזור לפני שיחשיך,‬
‫אז נאכל ארוחת ערב ביחד.‬
‫הארנק שלך וכרטיס החופשי-חודשי אצלך?‬ ‫-כן.‬
‫מסכה?‬
‫בכיס שלי.‬
‫טלפון?‬
‫בתיק.‬
‫טוב.‬
‫הזמנתם תלמידים מבית הספר לבנים?‬
‫אין בנים.‬
‫רק חברות שלי וחלק מהמורים.‬
‫הארנק והחופשי-חודשי אצלך?‬
‫כן.‬
‫וגם הטלפון והמסכה.‬
‫אמא.‬
‫תתקשרי אליי אם יקרה משהו.‬
‫תיזהרו.‬
‫הזרם חזק. תיזהרו.‬
‫אמא של שיאו ג'ינג!‬
‫אנחנו כאן!‬
‫אנחנו מתגעגעות אלייך!‬
‫עוד פעם.‬
‫בנות, הגיע הזמן ללכת.‬
‫תאספו את החפצים. אנחנו חוזרים.‬
‫מהר!‬
‫שיאו ג'ינג, תרדי!‬
‫הלו.‬
‫זאת אמא של שיאו ג'ינג?‬
‫כן.‬
‫אני המורה שלה.‬
‫אחרי הברביקיו, כשעמדנו לעזוב,‬
‫הנהר עלה פתאום.‬
‫חלק מהתלמידות נסחפו בזרם.‬
‫שיאו ג'ינג נסחפה בזרם?‬
‫נסי להישאר רגועה.‬
‫יש הרבה כתבי חדשות בזירה.‬
‫המצב כאוטי מאוד.‬
‫אני מצטערת, אני לא יכולה לומר‬ ‫עוד הרבה כרגע.‬
‫אני צריכה ליצור קשר עם שאר המשפחות.‬
‫אהיה בקשר אם יהיו חדשות.‬
‫ברביקיו שערכו יותר מ-30 תלמידות ומורים‬ ‫על גדות הנהר‬
‫הסתיים בטרגדיה,‬
‫שנגרמה משחרור פתאומי של מים מהסכר.‬
‫זו לא התקרית הראשונה מסוגה‬
‫שתבעה קורבנות רבים.‬
‫האם מדובר בטעות אנוש או בכשל טכני?‬
‫כתבתנו נמצאת בזירה.‬
‫קיבלנו עדכון.‬
‫צוות ההצלה איתר חלק מהגופות.‬
‫הטרגדיה הזו קרתה ללא כל התרעה.‬
‫המחלצים הצילו אישה טובעת‬ ‫והבהילו אותה לחוף לקבלת עזרה ראשונה.‬
‫המחלצים עוד לא איבדו תקווה.‬
‫הם ביצעו החייאה על האלונקה,‬
‫ואמבולנס נשלח למקום.‬
‫כ-200 אנשי חיפוש והצלה זורמים לזירה‬
‫עם סירות מתנפחות כדי להביא ניצולים לחוף‬
‫לפני שיחשיך.‬
‫האסון הזה התרחש אחר הצהריים.‬
‫שלושים וחמש תלמידות ומורים היו בברביקיו,‬
‫לא מודעים לכך שהסכר במעלה הנהר‬ ‫נפתח באופן פתאומי‬
‫וסחף רבים מהם.‬
‫למה המורים שלקחו את התלמידות לשחק בנהר‬
‫לא היו מודעים לסיכונים?‬
‫לפי הצילומים האחרונים,‬
‫נראה שהמחלצים מצאו חלק מהתלמידות.‬
‫יש לנו צילומים נוספים מהזירה.‬
‫שיאו ג'ינג.‬
‫תרגום כתוביות: ליאור הדר‬